Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 195

3. A vizsga értékelése 3.1. A művészettörténet írásbeli vizsga értékelésének általános szempontjai: – befogadó, megfigyelő, értelmező, eligazodó készség, – analizáló és szintetizáló készség, – összehasonlító készség, – tervező, feladatmegoldó készség, – műelemző készség, 2006/62/II. szám – műfaj- és stílusismeret, – műtárgyismeret, – fogalomismeret. 3.2. Művészettörténet szóbeli vizsga értékelésének általános szempontjai: – a követelményekben meghatározott elméleti anyag ismerete, – a megfogalmazás szabatossága, pontossága, – kommunikációs készség. NÉPMŰVÉSZET CÉLOK, FELADATOK, SZAKMAI KÖVETELMÉNYEK A népművészet tantárgy tanításának célja A népi kultúra átfogó rendszerének megismertetése, a múlt öröksége iránti tisztelet, megbecsülés kialakítása. A hagyomány értékeinek bemutatásával a múlt és a jelen összefüggéseinek felfedeztetése, mindezzel a személyiség formálódásának pozitív irányba terelése. A népművészet tantárgy tanításának feladata – a tárgy iránti nyitottság kialakítása, a hagyományos világszemlélet, a másként gondolkodás elfogadtatása, – a népi kultúra komplex rendszerének, az élet minden területét átfogó összhangjának példaként állítása a tanuló elé, – a mindennapi élet kérdéseire, problémáira való válaszkeresés, a régi és a mai szemlélet egymás mellé állításával, – az ember és a természet, az ember és a társadalom kapcsolatának elemzése, az egyén helyének, szerepének tudatosítása, – a hagyományos kultúra és értékrendszer bemutatásával a közösségi érzés mélyítése, a humánus magatartás, az elfogadás, a tolerancia kialakítása, fejlesztése, – az általános néprajzi ismeretek átadása mellett saját környezetük, lakóhelyük hagyományainak vizsgálata, tanulmányozása, ezáltal a hovatartozás-tudat, a szülőföldhöz való kötődés erősítése, – élményszerű megismerés, tapasztalatszerzés a tananyaggal kapcsolatban (gyűjtés személyektől, szakirodalomból, múzeum-, illetve tájházlátogatások…), – értelmi és érzelmi ráhatással a személyiség fejlesztése, az esztétikai etikai élmény- és ítélőképesség mélyítése. Követelmények A tanuló a program végén ismerje – a néprajz fogalmát, területeit, – az egyén és a közösség viszonyát, a hagyomány fogalmát, – a tárgyi és a szellemi kultúra kapcsolatát, – a népművészet mibenlétét, ágait, a népi tárgyalkotás területeit, – a magyar népművészet táji, történeti tagolódását, – a díszítőművészet eszközrendszerét, – az alapvető néprajzi szakirodalmat. 2006/62/II. szám A tanuló legyen képes – a népművészet tárgyainak vizsgálatára, elemzésére adott szempontok szerint, – az egyes tárgyak funkcióját, helyét a népéletben meghatározni, – megadott szempontok alapján önálló gyűjtőmunkára, – az empátiára, a sajátjától eltérő kultúra, gondolkodásmód elfogadására. A NÉPMŰVÉSZET TANTÁRGY VIZSGAKÖVETELMÉNYEI A NÉPMŰVÉSZETI ALAPVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes